APOSTOLIEN MATKASSA
Kesarea
Caesarea Maritima.
Kristuksen aikana tämä oli hohtava, huippumoderni satama.
Sen rakennutti Herodes Suuri -
aikansa suurimmaksi keinotekoiseksi satamaksi maailmassa.
Siellä oli marmorisia rakennuksia, juokseva vesi, viemärijärjestelmä, -
suuri teatteri, kaksi hippodromia, -
kauniita temppeleitä ja Herodeksen palatsi uima-altaineen.
Se oli kehityksen huippua.
Satama rakennettiin sen ajan uutuudesta, hydraulisesta sementistä.
Siellä sijaitsi roomalaisten Juudean armeijan päämaja.
Se oli Pontius Pilatuksen tukikohta.
Kaupunki on tärkeä Raamatussa Apostolien tekojen kirjassa.
Ap. t. 8:n mukaan apostoli Filippus ja neljä profeettatytärtä asuivat täällä.
Ap. t. 12:ssa Herodes Agrippa kuolee täällä. Paavali kävi täällä neljästi.
Kristinuskon historiassa paikasta tekee tärkeän eräs toinen kertomus.
Juuri Kesarea on paikka, -
josta evankeliumi lähtee koko maailmaan.
Apostoli Pietari vietti aikaa rannikolla -
muinaisessa Joppen satama- kaupungissa. Nykyisessä Jaffassa -
voi käydä paikassa, jossa Pietarin sanotaan yöpyneen.
Nouse satamasta kapeaa kujaa pitkin -
vanhalle nahkuri Simonin talolle.
Nykyinen talo on noin 300-vuotias.
Kristityt ja muslimit ovat vuosisatojen ajan pitäneet paikkaa pyhänä.
Tämän talon katolla Pietari näki näyn.
Taivaasta laskeutui liinavaate, jolla oli kaikenlaisia eläimiä syötäväksi, -
puhtaita ja saastaisia. Ääni taivaasta sanoi: "Pietari, nouse ja syö."
Pietarille se oli raju juttu.
Se loi pohjan uudelle vaiheelle kristinuskon historiassa.
Pietarille näytettiin eläimiä, joita juutalaiset eivät saaneet syödä.
Luultavasti mukana oli katkarapuja, kinkkua ja pekonia.
Pietari oli hyvin hämmentynyt.
Samaan aikaan Pietaria etsi eräs toiseen kansaan kuuluva, -
vieläpä roomalainen sadanpäämies italialaisesta sotaväenosastosta.
Hän on siis vierasmaalaisista vierasmaalaisin.
Hän kutsuu Pietaria Joppen juutalaisalueelta -
tänne roomalaisten keskukseen Kesareaan.
Ap. t. 10:24: -
Kaikki muuttuu.
Se oli historiallinen hetki, jolloin koko ajattelutapa muuttui.
Sanoma Jeesuksesta ei olekaan ainoastaan Israelia varten.
Se on kaikille kaikkialla maailmassa, -
myös Korneliukselle sekä hänen ystävilleen ja sukulaisilleen.
Se on hyvä kertomus mukaan ottamisesta, ei ulos sulkemisesta.
Se osoittaa, että Jeesus tuli etsimään ja pelastamaan kadonneita kaikkialta -
ja kaikista kansoista. Se pitää sisällään myös sinut.
Sinäkin olet joskus voinut kokea itsesi ulkopuoliseksi.
Ehkä sinua ei valittu lapsena urheilujoukkueeseen.
Tai jouduit kokemaan avioeron tai hylkäämisen rakkaiden -
tai muiden uskontojen taholta.
Kristus sanoo, että Hän ei sulje sinua pois.
Hän kutsuu kaikki luokseen kuulemaan elämän sanan.
Se on tosi hyvä uutinen.
Keskustelukysymyksiä Acts Odyssey -kirjassa ja osoitteessa tlc.org/acts.
Suomennos: Marianne Tenetz